section_heading: Potjera za Orfejem
paragraph_text: Tri mjeseca kasnije, Shandy saznaje za pirata Ulyssea Segundoa koji brodom Uspinjući Orfej pljačka po Karibima, ali da s osvojenih brodova ne uzima samo zlato i dragocjenosti nego i leševe ubijenih mornara. Shandy shvaća da je Segundo zapravo Hurwood a Orfej zapravo Carmichael i oprema Jenny te kreće prema Jamajci, gdje je Orfej zadnji puta viđen. Jenny upada u oluju tijekom koje Venner magijom pokušava ubiti Shandyja ali ne uspijeva i Shandy ga ubija. Nakon oluje Jenny pronalazi Orfeja i napada ga. Tijekom borbe na Orfejevoj palubi Shandy biva ranjen i zamalo ubijen ali Daveisov leš ranjava Hurwooda i ovaj gubi kontrolu nad svojom magijom. Shandy uništava glavu Hurwoodove žene a ovaj gubi sve svoje magijske sposobnosti. Posada mrtvaca iščezava i na palubi Orfeja ostaju samo Shandyjevi pirati. Shandy otkriva na Elizabeth nije na brodu i njeguje Hurwooda koji mu otkriva da je ona u Spanish Townu na Jamajci. Ako Hurwood ne dođe na vrijeme na Jamajku njegov suradnik Joshua Hicks će izvesti čaroliju koja će Elizabethinu dušu izbaciti iz njenog tijela. Teško oštećena Jenny tone a Shandy usmjerava Orfeja prema Jamajci. Nešto prije zore i nadomak Jamajke Hurwood umire ali Shandy pomoću konopaca koristi njegovo tijelo kao lutku koja šeće palubom i Hicks s obale vidi Hurwooda te odlućuje njemu prepustiti izvođenje čarolije.